TLUXE เตรียมเงิน 17.46 ลบ. ใช้สิทธิแปลงสภาพวอร์แรนต์หุ้น ACAP
TLUXE เตรียมเงิน 17.46 ลบ. ใช้สิทธิแปลงสภาพวอร์แรนต์หุ้น ACAP ในวันนี้
14 ธ.ค. 2559

บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE ระบุว่า ที่ประชุมคณะกรรมการบริษัทเมื่อวานนี้ (13 ธ.ค.) อนุมุติให้ใช้สิทธิแปลงสภาพใบสำคัญแสดงสิทธิจองซื้อหุ้นสามัญ (วอร์แรนต์) ของบริษัท เอเซีย แคปปิตอล กรุ๊ป จำกัด (มหาชน) หรือ ACAP จำนวน 8.73 ล้านหน่วย ราคาใช้สิทธิ 2 บาท/หน่วย รวมเป็นเงิน 17.46 ล้านบาท ซึ่งบริษัทจะต้องแสดงเจตจำนงค์ใช้สิทธิแปลงสภาพวอร์แรนต์ดังกล่าว ภายในวันนี้ โดยแหล่งเงินลงทุนจะมาจากสภาพคล่องคงเหลือจากการดำเนินงาน
ทั้งนี้ การใช้สิทธิแปลงสภาพวอร์แรนต์ ACAP ครั้งนี้ เป็นการรักษาสิทธิของบริษัทเพื่อผลตอบแทนที่ดีกว่า ขณะที่ปัจจุบันบริษัทถือหุ้นใน ACAP จำนวน 13.97%
อนึ่ง TLUXE เป็นผู้ถือหุ้นใหญ่ใน ACAP ถือหุ้นอยู่ทั้งหมด 34,516,000 หุ้น หรือคิดเป็น 13.81%